ประจำเดือนมาเป็นก้อนเลือด และคล้ายๆก้อนเนื้อเล็กๆเหม็นคาวมากค่ะ และปวดท้องบริเวณท้องน้อยมากค่ะ ไม่ทราบว่าเป็นอะไรเหร่อค่ะ
สวัสดีค่ะ การที่ประจำเดือนมาในแต่ละรอบ จะสัมพันธ์กับการเปลี่ยนเเปลงของระบบฮอร์โมนภายในร่างกาย เกี่ยวกับการควบคุมการตกไข่ ร่วมกับ การที่อวัยวะทางการสืบพันธ์ คือ มดลูก รังไข่ ทำหน้าที่ได้อย่างปกติ จะทำใ้ห้เกิดการเปลี่ยนแปลงของเยื่อบุโพรงมดลูกสัมพันธ์กับฮอร์โมนในแต่ละรอบเดือนค่ะดังนั้น การที่ประจำเดือนมาในแต่ละรอบที่จะบอกว่าปกติ คือ ต้องมารอบที่สม่ำเสมอ ทุก 24-38 วัน โดยที่จำนวนวันคือ 4-8 วัน ปริมาณเลือดประจำเดือน 40-80 ซีซี ไม่ควรมีลิ่มเลือดปน ดังนั้นการที่มีลักษณะที่ไม่เหมือนเดิมอาจเป็นเลือดที่ออกผิดปกติ ที่ไม่ใช่ประจำเดือนค่ะ โดยเฉพาะอย่างยิ่งการที่มีก้อนเลือด เเละมีกลิ่นที่เเตกต่างไปจากเดิม รวมไปถึงมีอาการปวดท้องน้อยเพิ่มขึ้นอาจเกิดได้จากการที่มีการติดเชื้อในโพรงมดลูก หรือมีติ่งเนื้อในเยื่อบุโพรงมดลูก นอกจากนั้นยังอาจเกิดจากการที่มีก้อนหรือการติดเชื้อที่ปากมดลูก หรือการที่เป็นมะเร็งที่ปากมดลูกหรือในโพรงมดลูกได้ค่ะ นอกจากน้ัน ถ้ามีเพศสัมพันธ์ เเละไม่ได้คุมกำเนิดอาจมีการตั้งครรภ์ที่ยังไม่ทราบมาก่อน เเล้วมีการหลุดออกมาก็ได้เช่นกันแนะนำให้ไปตรวจภายในกับสูตินรีเเพทย์ค่ะ ถ้ามีก้อนที่คล้ายก้อนเนื้อ ที่ไม่ใช่เลือดออกมา แนะนำว่าเก็บไปให้เเพทย์ช่วยประเมินได้ค่ะ เพื่อหาสาเหตุของการที่เลือดออกเช่นนี้ค่ะ เเละเพื่อการวางแผนการดูเเลอย่างมีประสิทธิภาพสูงสุดค่ะ